שביל עמי

שביל עמי הוא טיילת לאורך הגדה המזרחית של נהר הירדן, המובילה מעמיר לשדה נחמיה וגשר יוסף. הטיילת קרויה על שם עמי פלד, תלמיד תיכון שנהרג בשנת 1990 בתאונת דרכים כשרכב על אופניו על הגשר המחבר בין קיבוץ עמיר לקיבוץ כפר בלום. 

ברצפת הבטון של הטיילת משובצים פסוקים מהתנ"ך המאזכרים את נהר הירדן. פסוקים בהם מוזכר שם האלוהים הוסרו לבקשת חוגים דתיים.

קטע הירדן שהטיילת עוברת לאורכו משמש גם לשייט קייקים ולרפטינג, וכן פועל בו מתקן אומגה מעל לירדן, מכפר בלום אל הטיילת. 

בסמוך לשביל נמצא מפגש הנחלים חצבאני, בניאס ודן.

קישורים חיצוניים

 טיילת הירדן - שביל עמי, באתר "טיולי לילה בישראל"

הערות שוליים

ישראל: טיילות
נהר הירדן
מועצה אזורית הגליל העליון
עמיר (קיבוץ)